Brazilijos nacionalinis stadionas

Brazilijos nacionalinis stadionas (port. Estádio Nacional de Brasília, 1974–2010 m. Estádio Mané Garrincha) – įvairios paskirties stadionas Brazilijos mieste, Brazilijoje. Stadione yra 45 200 sėdimų vietų. Dažniausiai yra naudojamas futbolo rungtynėms. Istorija Estádio Mané Garrincha stadionas buvo baigtas statyti 1974 m. ir pavadintas futbolininko Garrincha (1933–1983) garbei. Atidarymo dieną, tų pačių metų kovo 10 d., buvo sužaistos rungtynės tarp Corinthians ir CEUB, kuriose „Corinthians“ 2–1 nugalėjo sostinės CEUB klubą. Pirmą įvartį pelnė Vaguinho (San Paulo futbolininkas). Didžiausias žiūrovų skaičius (51 000) pasiektas 1998 m. gruodžio 20 d., kai Gamos futbolininkai 3–0 nugalėjo Londrina Esporte Clube 1998 m. Série B finalo rungtynėse. Tai buvo Gamos klubo pirmoji taurė ir patekimas į Brazilijos čempionatą. Ruošiantis pasaulio futbolo čempionatui, 2010 m. senasis stadionas nugriautas. Vietoje jo 2010 m. gegužę imtas statyti dabartinis, vietų skaičius stadiono tribūnose išaugo iki 71–72 tūkstančių. Rekonstruotas stadionas oficialiai atidarytas 2013 m. gegužės 18 d. rungtynėmis tarp „Brasilia“ ir „Brasiliense“ klubų (0–3). Po mėnesio stadione vyko 2013 m. FIFA konfederacijų taurė. Stadione vėliau vyko 2014 m. pasaulio futbolo čempionatas, 2016 m. olimpiados futbolo varžybos, 2021 m. Pietų Amerikos futbolo čempionatas (COVID-19 sąlygomis be žiūrovų). Rungtynės Šaltiniai